cyanic-selkie/wikianc huggingface dataset:
Arkanoid
Խաղային ընթացք
Վերջին փուլում (դա կարող է լինել 33 կամ 36), խաղացողը պետք է պայքարի "DOH"՝ բոսսի դեմ, որի գլուխը հիշեցնում է մոաի ։  Այս կետից հետո խաղացողը էլ հնարավորություն չունի խաղը շարունակելու։
Մշակում
Arkanoid խաղը մշակվել են Ակիրա Ֆուջիտան և Հիռոսյի Ցուջինոն, երկուսն էլ եղել են Յոկոհամա հետազոտություն համալսարանի անդամ ։ Ընկերությանվաճառքի մասինը պահանջել էր աղյուսներ կոտրող ժանրի խաղ, քանի որ սկսած 1980-ական թվականի սկզբներից այդ ժանրի խաղերը մեծ տարածում էին գտել։ Սա հանգեցրեց ընկերության ներսում անց կացվող մրցակցությանը․ նախագծել պահանջվող ժանրի նոր խաղ։ Այս մրցությունը միասին շահեցին Ֆուջիտան և Ցուջինոն, որոնց առաջադրանք տրվեց իրար միացնել իրենց գաղափարները։ Խաղը ամբողջությամբ ստեղծվել էր Atari-ի համար նախատեսված Breakout խաղի նախագծի վրա, որը մեծ հաջաողություններ գրանցեց և հանգեցրեց այլ արտադրողների կողմից նմանատիպ խաղերի թողարկմանը ։
Մշակողների թիմը կազմված էր 4 հոգուց․ Ֆուջիտան, ով պատասխանատու է խաղի պլանավորման համար, Ցուջինոն, ով ապահովում էր մակարդակների ձևավորումը և գրաֆիկան, և ևս երկու հոգի, ովքեր ծրագրավորում էին արկադային տախտակը ։  Խաղի ֆուտուրիստական ոճը վերցված էր Տրոն ֆիլմից, որի մեծ սիրահարն էր Ցուջինոն։ Աղյուսները ի սկզբանե անգույն էին, որոնք հետագայում գույներ ստացան Ցուջինոի ջղայնության պատճառով։ Taito-ի հիմնադիր Հիսայոշի Օգուրան ստեղծեց խաղի երաժշտությունը ։
Խաղը մշակվել է կարճ ժամանակահատվածու, քանի որ այն ունեցել է դաժան աշխատանքային գրաֆիկ, որը մինչ այժն էլ Ցուջինոն անվանում է «մահացու»։ Խաղի փորձնական դաշտերը մշակվել է մշակման գործընթացից մեկ ամիս անց։ Փորձարկողների կողմից այն լավ ընդունվեց և բերեց ավելի շատ շահույթ քան սպասում էև ընկերությունը։ Arkanoid Ճապոնիայում պաշտոնապես թողարկվեց 1986 թվականին, իսկ Հյուսիսային Ամերիկայում մեկ տարի անց։
Ժառանգներ
Arkanoid ունեցավ մի քանի ժառանգներ։ Tournament Arkanoid թողարկվել է 1987 թվականին և բացառիկ էր Միացյալ Նահանգների համար ։ Ի տարբերություն օրիգինալ խաղի, սա թողարկվել է Taito America-ի կողմից։ Սա ավելի շուտ կարելի է համարել առաքելությունների շարունակություն քան բուն խաղի, քանի որ այն ունի նույն գեյմփյելը, ինչ օրիգինալը, և նրանից տարբերվում է միայն փուլերով։ Revenge of Doh-ը թողարկվել է 1987 թվականին։ Ի տարբերություն Tournament Arkanoid, նրանում կար նոր գեյմփլեյ։ Arkanoid: Doh It Again և Arkanoid Returns խաղերը թողարկվել են 1997 թվականին ։
Xbox 360-ի տարբերակը թողարկվեց 2009 թվականի մայիսի 6-ին, Xbox Live Arcade-ի համար ։ WiiWare-ի տարբերակը վերնագրվել էր ինչպես Arkanoid Plus! և թողարկվել էր Ճապոնիայում 2009 թվականի մայիսի 26-ին ։ Arkanoid-ը iOS-ի համար թողարկվեց 2009 թվականին ։
Ծանոթագրություններ
Կատեգորիա:NES տեսախաղեր Կատեգորիա:PlayStation տեսախաղեր Կատեգորիա:SNES տեսախաղեր Կատեգորիա:IOS խաղեր Կատեգորիա:Xbox 360 տեսախաղեր
Եղնասիրտ
Եղնասիրտ, անոնազգիների ընտանիքի փոքր տերևաթափ կամ կիսամշտադալար ծառ, որն ավելի շատ ճանաչված Կրեմե խնձորներ կոչվող իր մրգերով։ Այդ նույն անվամբ հայտնի են նաև նույն ցեղից մի քանի այլ տեսակներ՝. A. cherimola և 'A. squamosa'':
Անվանումը
Կրեմե խնձորից բացի, Եղնասիրտը հայտնի է նաև Եզնասիրտ, Ցանցավոր քնարենի, Ցլասիրտ, Քրթի, Քաղցրաքրթի անուններով։ Մրգի բույրը քաղցր է և հաճելի, սակայն գրավչությամբ A. cherimola -ից ավելի պակաս է։
Նկարագրությունը
Եղնասիրտը փոքր տերևաթափ կամ կիսամշտադալար ծառ է, որի բարձրությունը հասնում է 8-ից (26 ֆուտ) մինչև 10 մետրի (33 ֆուտ), ունի բաց կամ անկանոն սաղարթի ծածկույթ։
Դեղնականաչ ծաղիկները սովորաբար գտնվում են բույլերում, որոնց տրամագիծը հասնում է 3-4 դյույմից մինչև 3 սմ-ի (1,2 դյույմ)։ Բույլում են գտնվում երեք երկար արտաքին թերթերը և երեք շատ փոքր ներքին թերթեր։
Եղնաստրի պտուղները բարդ կառուցվածային են, սրտաձև, կլորավուն, երկարավուն կամ անկանոն ձևերով։ Չափսերը տատանվում են 7 սմ մինչև 12 սմ՝ կախված սորտից։ Հասած պտուղը, կախված սորտից, դարչնագույն է կամ դեղնավուն՝ կարմիր փայլով և տարբեր աստիճանի ցանցանման գծերով։ Պտուղը կարող է լինել հյութալի և շատ բուրավետ, բայց պինդ և վանող համով։ Քաղցրահամ է և հաճելի, նման է «տնական» եփած կրեմի։ Պտղի ներսում կա կրեմե մանրաթելային պտղամիս՝ սև-շագանակագույն կամ սև փայլուն սերմերով։
Ծառերի բերքատվությունը սկսվում է տնկելուց 3-4 տարի անց։ Միջին հաշվով մի ծառը տալիս է 50-100 պտուղ տարվա ընթացքով, որոնք հասունանում են հուլիսին ։
Տարածվածություն և բնական միջավայր
Հնարավոր է, որ եղնասրտի հայրենիքն է Անտիլյան կղզիները՝ Կարիբյան ավազանը և Կենտրոնական Ամերիկան։ Դեռևս հին ժամանակներում եզնասիրտը աճեցվել է Հարավային Մեքսիկայում և Կենտրոնական Ամերիկայում, այնուհետև տարածվել է հարավ՝ դեպի Պերու և Բրազիլիա։ 17-րդ դարում ծառը ներկրվել է արևադարձային Աֆրիկա։ Ներկայումս եղնասիրտը կարող է աճել 0 մետրից մինչև 1500 մետր բարձրության վրա Կենտրոնական Ամերիկայի շրջաներում։
Եղնասիրտը աճեցվում է բազմաթիվ արևադարձային երկրներում, նաև վայրի տեսակով աճում է երկրագնդի տարբեր մասերում՝ Հարավարևելյան Ասիայում, Թայվանում, Հնդկաստանում, Բանգլադեշում, Պակիստանում, Ավստրալիայում և Աֆրիկայում։
Աճեցվում է երկրագնդի տարբեր մասերում՝ ընդգրկելով Հարավարևելյան Ասիան, Թայվանը, Հնդկաստանը, Ավստրալիան և Արևմտյան Աֆրիկան։
Արտաքին հղումներ
Կատեգորիա:Ծառեր Կատեգորիա:Մագնոլիածաղկավորներ Կատեգորիա:1753 թվականին նկարագրված բույսեր
Art+Feminism
Արվեստ և ֆեմինիզմ (Art and Feminism, ոճավորվում է որպես Art+Feminism), կին արվեստագետների մասին Վիքիպեդիայում բովանդակություն ավելացնելու համար կազմակերպվող ամենամյա համաշխարհային խմբագրաթոն։ Շան Էվանսի, Ժաքլին Մեյբիի, Մայքլ Մանդիբերգի և Լորել Փթակի հիմնադրած նախագիծը նկարագրվում է որպես «Զանգվածային բազմազգ փորձ` շտկելու կայուն կողմնակալությունը Վիքիպեդիայում, որն անհամաչափորեն գրված է տղամարդկանց կողմից և նրանց մասին» ։
2014 թվականին Art+Feminism-ի ներածական արշավին մասնակցել է 600 կամավոր 30 առանձին միջոցառումներում ։ Հաջորդ տարի 1300 կամավոր մասնակցել է 4 մայրցամաքի 17 երկրների 70 միջոցառումներին ։
Հիմնադրում
Art+Feminism-ը սկսվել է այն ժամանակ, երբ Արտսթորի (Artstor) գրադարանավար Շան Էվանսը կանանց և արվեստի նախագիծ էր մշակում Հյուսիսային Ամերիկայի արվեստի գրադարանների միության համար (Art Libraries Society of North America) ։ Էվանսը խոսել է իր գործընկեր և վարիչ Ժաքլին Մեյբիի հետ, որը տպավորված էր Վիքիպեդիայի մասնակիցների կողմից խմբագրատոնի կազմակերպմամբ՝ ի հիշատակ Ադա Լավլեյսի ։ Մեյբին խոսել է Նյու Յորքի քաղաքային համալսարանի պրոֆեսոր Մայքլ Մանդիբերգի հետ, որը Վիքիպեդիան ներառել է դասարանի շրջանակներում ուսուցման մեջ։ Մանդիբերգն իր հերթին խոսել է Այբիմ (Eyebeam) արվեստի և տեխնոլոգիաների ոչ առևտրային կազմակերպության աշխատակից Լորել Փթակի հետ, որը համաձայնել է օգնել ծրագրել միջոցառումը ։ Այնուհետև թիմին միացել են տեղի վիքիպեդիստներ Դորոթի Հովարդը՝ վիքիպեդիստ ռեզիդենտը, որն այդ ժամանակ աշխատել է Նյու Յորքի Մետրոպոլիտեն գրադարանային խորհրդում, և Ռիչաչդ Նիփելը, որն այդ ժամանակ Նյու Յորքի Վիքիմեդիայի միջոցով ներկայացնում էր Վիքիպեդիայի մասնակիցների տեղական բաժինը ։
Art+Feminism նախագծի ստեղծման պատճառներից մեկը ԶԼՄ-ներում Վիքիպեդիայի կատալոգացման համակարգի բացասական լուսաբանման արձագանքն էր ։ Նախագիծը շարունակում է լրացնել Վիքիպեդիայի բովանդակության բացերը և ավելացնել կին մասնակիցների թիվը  ։ Վիքիպեդիայում կենսագրությունների միայն 17 տոկոսն է նվիրված կանանց, և խմբագիրների միայն 15 տոկոսն են կանայք ։ 2018 թվականին ՄաքՔենզի Մաքը նշանակվել է Art+Feminism տնօրեն ։
Միջոցառումներ
Միացյալ Նահանգներից դուրս 2015 թվականի միջոցառումը լուսաբանվել է այնպիսի երկրների ԶԼՄ-ներում, ինչպիսիք են Ավստրալիան, Կանադան , Կամբոջան , Հնդկաստանը , Նոր Զելանդիան և Շոտլանդիան ։ Միացյալ Նահանգների ներսում միջոցառումը լուսաբանվել է Նյու Յորքի , ինչպես նաև Կալիֆոռնիայի , Կանզասի , Փենսիլվանիայի , Տեխասի և Արևմտյան Վիրջինիայի առաջատար լրատվամիջոցների կողմից։
Ընդունելություն
2014 թվականի նոյեմբերին Foreign Policy ամսագիրն անվանել է Էվանսին, Մեյբիին, Մանդիբերգին, Ռիչարդ Նիփելին, Դորոթի Հովարդին և Փթակին Վիքիպեդիայում գենդերային նախապաշարմունքների խնդրի լուծման համար «գլոբալ մտածողներ» ։
Արտաքին հղումներ
Կատեգորիա:Վիքիպեդիա Կատեգորիա:Art+Feminism արշավ Կատեգորիա:2014 հիմնադրումներ Կատեգորիա:Ֆեմինիզմ Կատեգորիա:Կին և արվեստ
Բույուրուլթ (լեռնագագաթ)
Բույուրուլթ, լեռնագագաթ Հայկական լեռնաշխարհում, Խաղտյաց լեռներում, Ճորոխի աջակողմյան վտակ Իմերխևի ձախ կողմում։ Բույուրուլթ լեռնա հյուսիսայինկողմում ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայկական լեռնաշխարհի լեռնագագաթներ
Թանկագին Ջոն (ֆիլմ, 2010)
Թանկագին Ջոն (Dear John), Լասս Հալստրյոմի գեղարվեստական ֆիլմը՝ նկարահանված Նիկոլաս Սփարքսի համանուն վեպի հիման վրա։
Սյուժե
Ջոն Թայրին, որը ԱՄՆ բանակի հատուկ նշանակության ուժերի զինվոր է, վիրավորվում է և, գետնին պառկած, հիշում է, թե ինչպես է էքսկուրսիա գնացել մետաղադրամների պատրաստման գործարան։ Նա իրեն համեմատում է մետաղադրամի հետ, որը երկու տեղից ծակված է և այլևս կատարյալ չէ։ «Բայց գիտակցության մթագնումից առաջ վերջինը, որ միտս եկավ, «դու» ես»։
2001 թվականին՝ արձակուրդի ժամանակ, Ջոնը ծովափին հանդիպում է մի գեղեցիկ աղջկա։ Վերջինիս պայուսակն ընկնում է ջուրը, և Ջոնը հանում է այն։ Այդպես նա ծանոթանում է Սավաննա Լին Կյորտիսի հետ, որը քոլեջի ուսանողուհի է և նույնպես արձակուրդում է։ Հետագա մի քանի օրվա ընթացքում նրանք մտերմանում են ու սիրահարվում։ «Մինչ շուտափույթ հանդիպում…» նրանց արտահայտությունն է, որ նրանք միմյանց ասում են բաժանվելիս։ Ջոնը ծանոթանում է Սավաննայի ընկերոջ՝ Թիմ Ուիդոնի ու նրա որդու՝ Ալանի հետ։ Վերջինս հիվանդ է աուտիզմով։ Սավաննան ծանոթանում է Ջոնի հոր հետ, որը շատ ինքնամփոփ անձնավորություն է և հետաքրքրվում է միայն մետաղադրամների իր հավաքածուով։ Ջոնի կարծիքով՝ նա այնքան էլ լավ հայր չի եղել։ Սավաննան, որը շատ էր շփվել Ալանի հետ, ենթադրում է, թե Ջոնի հայրը նույնպես տառապում է աուտիզմով։ Դա զայրացնում է Ջոնին, և նա ծովափին կռվում է Սավաննայի հարևանի՝ Ռենդիի հետ՝ խփելով նաև Թիմին։ Հաջորդ օրը Ջոնը Թիմից ներողություն է խնդրում և երկտող է տալիս՝ խնդրելով հանձնել Սավաննային։ Իրենց երկշաբաթյա ծանոթության վերջին օրը Ջոնն ու Սավաննան անցկացնում են միասին և պայմանավորվում միշտ նամակներ գրել միմյանց։ Ջոնը վերադառնում է բանակ, որտեղ մնում է ծառայելու ևս մեկ տարի։ Նրանք նամակներ են գրում միմյանց՝ համարակալելով դրանք, քանզի փոստային ծառայությունը անկանոն է և նամակները կարող են գալ ոչ հերթականությամբ։ «Թանկագին Ջոն» - իր նամակները միշտ այսպես է սկսում Սավաննան։ Սակայն 2001 թվականի սեպտեմբերի 11-ի ահաբեկչությունից հետո Ջոնի ողջ ջոկատը որոշում է շարունակել ծառայությունը, և Ջոնին ոչինչ չի մնում անելու, քան հետևել իր թիմի օրինակին։ Նա մի քանի օր արձակուրդ է ստանում և մեկնում է տուն։ Իմանալով, որ Ջոնը ծառայելու է ևս երկու տարի, Սավաննան տխրում է, այնուամենայնիվ նրանք բաժանվում են «Մինչ շուտափույթ հանդիպում» խոսքերով։
Հաջորդ երկու տարվա ընթացքում Ջոնը մասնակցում է ռազմական վտանգավոր գործողությունների և շարունակում նամակներ ստանալ Սավաննայից։ Սակայն մի անգամ երկարատև դադարից հետո Սավաննան գրում է, որ այլևս չի կարող ապրել մենակ ու ամուսնանում է։ Ջոնը ենթադրում է, թե Սավաննան ամուսնանում է իր նախկին ընկերոջ՝ Ռենդիի հետ և այրում է աղջկա բոլոր նամակները։ Վիրավորվելուց հետո նրան առաջարկում են վերադառնալ տուն և որոշ ժամանակ մնալ հոր մոտ, սակայն Ջոնը որոշում է շարունակել ծառայությունը՝ ցանկանալով բանակում մնալ հնարավորինս երկար։ Հաջորդ 4 տարիների ընթացքում Ջոնը ռազմական գործողությունների է մասնակցում Իրաքում ու Աֆղանստանում։ Բայց նրան հայտնում են, որ նա ուղարկվում է տուն, որովհետև հայրը կաթված է ստացել։ Ջոնը հոր կողքին է մնում վերջինիս կյանքի վերջին օրերին։ Ջոնը նամակ է գրում հորը և կարդում նրա համար, որտեղ ասվում էր, որ վիրավորվելուց հետո նա մտածել է հոր, և ոչ թե Սավաննայի մասին։
Ջոնն այցելում է Սավաննային և իմանում, որ նա ամուսնացել է Թիմի, և ոչ թե իր հարուստ հարևանի՝ Ռենդիի հետ։ Սավաննան պատմում է, որ Թիմը հիվանդ է քաղցկեղով, բայց չի կարող գնել թանկարժեք դեղերը, և որ իրենք արդեն վաճառել են Սավաննայի տունը։ Ջոնը հիվանդանոցում այցելում է Թիմին։ Վերջինս ներողություն է խնդրում Ջոնից և խոստովանում, որ ինքը միշտ էլ սիրել է Սավաննային և որ հիմա վստահ է, որ Ալանը չի մնա առանց խնամքի։ Նա նաև ասում է, որ Սավաննան շարունակում է սիրել Ջոնին և երբեք իրեն չի նայել այնպես, ինչպես նայում է Ջոնին։ Սավաննայի տանն ընթրելուց հետո Ջոնը հեռանում է՝ չպատասխանելով Սավաննայի «Մինչ շուտափույթ հանդիպում» խոսքին։
Ջոնը վաճառում է հոր մետաղադրամների հավաքածուն (բացի այն առաջին մուլից, որ գտել էր Ջոնը, և, որից սկիզբ էր առել հավաքածուն։ Հավաքածուից ստացված գումարը Ջոնը անանուն նվիրում է Թիմին՝ վիրահատության համար։ Իսկ մուլը նա օգտագործում է բանակում, որպեսզի որոշի ուր գնալ՝ ա՞ջ, թե՞ ձախ։ Մի անգամ Ջոնը նամակ է ստանում Սավաննայից, որում վերջինս հայտնում է, որ Թիմն անանուն նվիրատվություն է ստացել, բայց ինքը գիտի, թե ումից է այն։ Այդ գումարի շնորհիվ Թիմը ստացավ ևս մի քանի ամսվա կյանք և հնարավորություն ունեցավ հրաժեշտ տալ որդուն։ Սավաննան գրում է, որ միշտ մտածում է Ջոնի մասին, ուզում է իմանալ՝ որտեղ է նա, ինչպես է, բայց կորցրել է այդ իմանալու իրավունքը։ Ջոնը վերադառնում է հայրենիք, սրճարանի պատուհանից տեսնում Սավաննային, մտնում ներս ու գրկում նրան։
Արտաքին հղումներ
Կատեգորիա:2010 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան վեպերի էկրանավորումներ Կատեգորիա:Ամերիկյան ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:Relativity Media ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան ռազմական ֆիլմեր Կատեգորիա:2010-ականների դրամա ֆիլմեր
Լեո Մաթեմատիկոս
Լեո Մաթեմատիկոս (կամ Լեո Փիլիսոփա, ), բյուզանդացի մաթեմատիկոս և մեխանիկ։ Սալոնիկի արքեպիսկոպոսը 840-843 թվականներին,  Կոստանդնուպոլիսի Մագնավրա ավագ դպրոցի հիմնադիրը ։
Կենսագրություն
Լեո Մաթեմատիկոսը ծնվել է Կոստանդնուպոլիսում (այնտեղ էլ մահացել է)։ Նրա հայկական ծագումը հիշատակվում է մի շարք աղբյուրներում  , հիմնված է նրա կենսագրությունից ստացված հաղորդագրության վրա, որտեղ նա հիշատակվում է որպես  Հովհաննես VII Պոլսո պատրիարքի ազգական ։ Նախնական կրթությունը ստացել է Կոստանդնուպոլիսում, ուսումը շարունակել է Անդրոս կղզում, որտեղ սովորել է թվաբանություն, փիլիսոփայություն, աստվածաբանություն, հռետորություն ։ Նա աշխատել է բազմաթիվ գրադարանների ձեռագրերով, հավաքել մեծ գրադարան, որում ներկայացված էին Արքիմեդի, Էվկլիդեսի, Պտղոմեոսի գործերը։
Իր ժամանակի համար Լեո Մաթեմատիկոսը բացառապես կրթված անձնավորություն է եղել։ Նա տիրապետել է մաթեմատիկա, ֆիզիկա, մեխանիկա, փիլիսոփայություն առարկաներին, հետաքրքրված է եղել  բժշկությամբ և աստղագիտությամբ, ուսումնասիրել  է հին հեղինակների գործերը ։
820 թվականից ի վեր նա դասավանդել է Էվկլիդեսյան երկրաչափություն`   գտնվող դպրոցում ։ 840 թվականին եպիսկոպոսի աստիճան ստանալով՝ Լեո Մաթեմատիկոսը երեք տարի զբաղեցրել է Սալոնիկյան արքեպիսկոպոսի աթոռը։ 843 թվականին, երբ կայսրությունում վերականգնվում է պատկերապաշտությունը, նրան հեռացնում են արքեպիսկոպոսական աթոռից պատկերատյացության, պատկերամարտության համար, որից հետո նա վերադարձել է մայրաքաղաք և շարունակել զբաղվել ուսուցչական և գիտական ​​գործունեությամբ (հետագայում հրաժարվել է իր պատկերատյաց հայացքներից և հաշտվել Ուղղափառ եկեղեցու հետ)։
Գիտական ​​գործունեություն
Մաթեմատիկայում Լեոն պարբերաբար օգտագործել է տառերը՝ որպես թվաբանական խորհրդանիշեր, կանխատեսելով հանրահաշվիձևավորումը։ Նա մեծապես պարզեցրել է Դիոֆանտի բարդ սիմվոլիզմը և մեծ քայլեր կատարել մաթեմատիկայի հանրահաշվական ուղղության զարգացման գործում ։
Լեո Մաթեմատիկոսը մեխանիկայի ոլորտում ևս բանիմաց է եղել։ Բյուզանդական կայսրության ընդունելության մեծ դահլիճը զարդարված է եղել Լեո Մաթեմատիկոսի կողմից հորինված ավտոմատ մեխանիզմներով` մռնչացող առյուծների արձաններով, երգող ու ճախրող թռչուններով և ջրով շարժվող այլ մեխանիկական մոդելներով (այս հրաշալի մեխանիզմները նպատակ ունեին զարմացնել օտարերկրյա դեսպաններին՝ հաստատելով Բյուզանդական կայսրության հզորությունը)։
Հայտնաբերել է թեթև և ձայնային ազդանշանային համակարգը, որի միջոցով հաղորդագրություններ են փոխանցվել հարևան երկրներում (մասնավորապես՝ Արաբական խալիֆայություն) տեղի ունեցող իրադարձությունների վերաբերյալ ։ Ինչպես գրում է Կոստանդին Ծիրանածինը հին «Բյուզանդական դատարանի արարողությունների մասին» գրքում, Լեո Մաթեմատիկի լուսային հեռագիրը, որը ազդանշանային աշտարակների համակարգ էր, թույլ էր տալիս հաղորդագրություն փոխանցել Խալիֆաթի սահմանից դեպի Կոստանդնուպոլիս (ինչը շատ կարևոր էր արաբական կողմից կայսրության վրա մշտական ​​արշավանքների պայմաններում)։
Մագնավրայի բարձրագույն դպրոցի հիմնումը
Լեո Մաթեմատիկոսը մեծ դեր է ունեցել Բյուզանդիայում բարձրագույն կրթության վերածննդի գործում։ Դրանում նրան օգնել է Միխայիլ III կայսեր 842-867 հորեղբայր Վարդան։ Միխայիլ III-ը ղեկավարել է Բյուզանդական կառավարությունը 855 թվականից մինչև 866 թվականը (862-ին նա ստացավ կայսրից հետո երկրորդ կարևորագույն տիտղոսը` ցեզարի կոչումը)։ Վարդան հիմնադրել է (855 կամ 856 թվականին) աշխարհիկ Մագնավրայի բարձրագույն դպրոցը (անունը ստացել է Մագնավրա պալատում գտնվելու վայրով), որի ռեկտորն էլ նշանակվել է Լեո Մաթեմատիկը ։ Վերջինս դպրոցը  ղեկավարել է մինչև իր կյանքի վերջը, վերապատրաստել պաշտոնյաների, դիվանագետների, ռազմական ղեկավարների։ Դասավանդել է քերականություն, հռետորաբանություն և փիլիսոփայություն, ինչպես նաև բնական գիտություններ` թվաբանություն, երկրաչափություն, երաժշտություն և աստղագիտություն ։ Լեո Մաթեմատիկոսը չի խուսափել մոլեռանդ վանականների հարձակումներից, որոնք նրան մեղադրում էին գաղտնի հեթանոսության և կախարդության մեջ։ Նրան փրկել է կարողացել միայն կայսերական դատարանի հովանավորչությունը ։
Լեո Մաթեմատիկի աշակերտներից  է եղել Փոթիոսը` Պոլսոապագա փառավոր պատրիարքը և սլավոնների լուսավորիչը՝ Սուրբ Կիրիլը (Կոստանդին)։
Պատմությունը հավաստում է, որ երբ նրա ուսանողներից մեկը գերեվարվել է բյուզանդա-արաբական պատերազմների ժամանակ, Խալիֆ ալ Մամունն այնքան է տպավորվել նրա մաթեմատիկական գիտելիքներով, որ հրավիրել է Լեոյին գալ Բաղդադ ։ Լեոն խալիֆայից մի նամակ է վերցրել և այն ցույց տվել Բյուզանդական կայսր Թեոֆիլոսին, որը, զարմացած Լեոյի միջազգային հեղինակությամբ, նրան դպրոցով ապահովել է կա՛մ Մագնավրայում, կա՛մ Քառասուն նահատակների եկեղեցում ։
Ծանոթագրություններ
Կատեգորիա:Հայերը Բյուզանդական կայսրությունում Կատեգորիա:Հայ փիլիսոփաներ Կատեգորիա:Հայ մաթեմատիկոսներ Կատեգորիա:Հայ աստղագետներ
Վիլբրե
Համայնքի INSEE կոդը՝ 03314։
Տնտեսություն
2007 թվականի տվյալներով 849 աշխատունակ տարիքի մարդկանցից (15-64 տարեկան) 642-ը տնտեսապես ակտիվ էին, 207-ը անգործունակ (ակտիվության ցուցանիշը 75,6 %, 1999 թվականին եղել է՝ 72,9 %)։ 642 աշխատունակ բնակիչներից 613-ը աշխատում էին (321 տղամարդ և 292 կին), անաշխատանք էին 29-ը (16 տղամարդ և 13 կին)։ 207 անգործունակ մարդկանցից 75-ը աշակերտներ կամ ուսանողներ են, 82-ը թոշակառու, 50-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Անճոռնի ես
«Անճոռնի ես» (Despicable Me), ամերիկյան լիամետրաժ անիմացիոն ֆիլմ, որն արտադրվել է «Universal Studios» ստուդիայի կողմից՝ 2010 թվականի հուլիսին ։ Առաջին անգամ մուլտֆիլմը ցուցադրվել է Ռուսաստանում` 2010 թվականի հուլիսի 8-ին։ Հաջորդ օրը` հուլիսի 9-ին, ֆիմի պրեմիերան պաշտոնապես տեղի ունեցավ Ամերիկայի Միացյալ Նահանգներում ։
Դրանից հետո մուլտֆիլմը լայնորեն տարածվեց Ուկրաինայում (հուլիսի 15), Ավստրալիայում (հուլիսի 24), Գերմանիայում (սեպտեմբերի 30), Վրաստանում (հոկտեմբերի 7) և Հունաստանում (նոյեմբերի 25)։ Ֆիլմը ցուցադրվել է նաև Կանադայում, Բրազիլիայում, Իտալիայում, Թուրքիայում, Հարավաֆրիկյան Հանրապետությունում (ՀԱՀ), Լեհաստանում և այլ երկրներում։
Սյուժե
Մուլտֆիլմը սկսում է նրանով, որ Եգիպտոս գնացած զբոսաշրջիկներն ականատես են լինում, թե ինչպես է Քեոփսի բուրգը թսկում։ Մուլտֆիլմի գլխավոր հերոսը չարագործ Գրյու անունով մի մարդ է։ Գրյուն և իր ընկերները մշտապես եղել են մրցակցության մեջ, թե ով կարող է ավելի շատ չարագործություններ կատարել և դժբախտություններ պարգևել մարդկանց։
Շատ չարագործություններ կատարելուց հետո, արդեն այդ խումբը գրեթե անելիքներ չուներ։ Այդ պարագայում Գրյուի մտքով մի շատ հետաքրքիր չարագործություն է անցնում և Գրյուն որոշում է Տիեզերքից փոքրացնել լուսինը և մարդկանցից գումար պահանջել լուսնի վերադարձի համար։ Նա հիշում է, որ մի բնակավայրում պահվում է մարմինները փոքրացնող հատուկ մեխանիզմ, որով և Գրյուն կարող է կատարել իր չարագործությունը։ Նա ուղևորվում է այդ վայրը և այնտեղից գողանում սարքը։ Պարզվում է, որ նրա գլխավոր հակառակորդը՝ Վեկտորը ևս այդ մտադրությունը ուներ և երկու չարագործները այդ սարքի համար կռվի են բռնկվում։ Ի վերջո, Վեկտորը ավելի խելացի է գտնվում և կարողանում է տանել այդ սարքը։
Հենց նույն օրը Գրյուն և երեք աղջիկները փորձում են ներթափանցել Վեկտորի տուն։ Գրյուի միայնակ փորձերը մշտապես ձախողվում են, սակայն երեք աղջնակները կարողանում են հեշտությամբ ներթափանցել Վեկտորի տուն և գողանալ այդ սարքը։ Այդ ժամանակ Վեկտորը գտնվում էր իր հանգստի վայրում՝ շնաձկան ակվարիումի մոտ։ Դրանից հետո Գրյուն և աղջնակները հասնելով տուն զվարճանում են։ Գրյուն գնալով հասկանում է, որ սկսել է կապվել աղջիկների հետ։ Հետո Գրյուն փոքրեցնում է լուսինը և պահում բնակարանում։
Երաժշտություն
«Անճոռնի ես» մուլտֆիլլմի հիմնական երաժշտության կատարողը համարվում է ամերիկացի երգիչ Ֆարել Վիլյամսը ։ 2010 թվականի հուլիսի 6-ին լույս տեսավ մուլտֆիլմում հնչող հիմնական երաժշտությունը, որը կոչվում էր Despicable Me: Original Motion Picture Soundtrack:
Արտաքին հղումներ
Կատեգորիա:Ամերիկյան մուլտֆիլմեր Կատեգորիա:2010 մուլտֆիլմեր Կատեգորիա:Համակարգչային անիմացիոն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան եռաչափ ֆիլմեր Կատեգորիա:Անգլերեն ֆիլմեր Կատեգորիա:2010 ֆիլմեր Կատեգորիա:Ամերիկյան ընտանեկան ֆիլմեր Կատեգորիա:3D մուլտֆիլմեր Կատեգորիա:Ամերիկյան կինոկատակերգություններ Կատեգորիա:Universal Pictures ֆիլմեր Կատեգորիա:Ամերիկյան քրեական կինոկատակերգություններ
Գարա Գափու (լեռնանցք, Տավրոսի լեռնաշղթա)
Գարա Գափու, լեռնանցք Կիլիկիայում, Կիլիկյան Տավրոս լեռնաշղթայում ,։
Ծանոթագրություններ
Կատեգորիա:Կիլիկիա Կատեգորիա:Լեռնանցքներ այբբենական կարգով Կատեգորիա:Թուրքիայի լեռնանցքներ
Գրագողություն Վիքիպեդիայից
Վիքիպեդիա առցանց հանրագիտարանի հեղինակները արտոնագրում են իրենց ներկայացրած բովանդակությունը Creative Commons արտոնագրերի ներքո, որը թույլ է տալիս կրկնակի օգտագործումն այնքան ժամանակ, քանի դեռ տրվում է վերագրումը։ Սակայն որոշ դեպքեր են եղել, երբ մարդիկ չեն տվել անհրաժեշտ վերագրումը և փորձել են Վիքիպեդիայից նյութը ներկայացնել որպես իրենց սեփական աշխատանք։ Նման գրագողությունը Creative Commons-ի արտոնագրերի խախտում է, և երբ դա հայտնաբերվում է, այն կարող է մասնագիտական պատժամիջոցների կամ իրավական խնդիրների պատճառ դառնալ։
Կրթական հաստատություններում ուսանողները երբեմն կրկնօրինակում են Վիքիպեդիայի բովանդակությունը դասի առաջադրանքների կատարման համար ։ 2011 թվականին Turnitin-ի կողմից անցկացված ուսումնասիրությունը պարզել է, որ Վիքիպեդիան եղել է միջնակարգ և բարձրագույն ուսումնական հաստատությունների ուսանողների կողմից առավել պատճենահանված կայքը ։
Ուշագրավ օրինակներ
Հաստատվել է, որ շատ նշանավոր անձինք և հաստատություններ գրագողություն են արել Վիքիպեդիայից։
Ծանոթագրություններ
Կատեգորիա:Վիքիպեդիա Կատեգորիա:Գրագողություն
Տրելիո
Տրելիո  ( Treglio), կոմունա Իտալիայում, գտնվում է Աբրուցո մարզում՝ Կիետիի գավառում ։
Բնակչությունը կազմում է 1526 մարդ։ Խտությունը՝ 316 մարդ/կմ²։ Տարածքը՝ 5 կմ²։ Փոստային ինդեքս 66030։ Հեռախոսային կոդ՝ (+39) 0872։
Բնակավայրի հովանավորներն են Համբարձման Տիրամայրը, Սան Ռոխոն, Սուրբ Գևորգը։
Ժողովրդագրություն
Բնակչության աճը։
Ծանոթագրություններ
Կատեգորիա:Իտալիայի բնակավայրեր
Չարլզ Ռոբերտս Սվարթ
Չարլզ Ռոբերտս Սվարթ (Charles Robberts Swart, Charles Robberts Swart, մականունը` Բլեքի (Blackie ), ), հարավաֆրիկացի քաղաքական գործիչ, Հարավաֆրիկյան Միության վերջին գեներալ-նահանգապետ և Հարավաֆրիկյան Հանրապետության առաջին նախագահ։
Կենսագրություն
Սվարթը ծնվել է 1894 թվականի դեկտեմբերի 5-ին, Վինբուրգի մոտակայքում գտնվող ֆերմայում, վեց երեխաներից երրորդն էր։ Նրա ծնողներն էին Հերմանուս Բեռնարդուս Սվարթը (1866—1949) և Ալետտա Կատարինա Ռոբերտսը (1870-1929) ։ Երբ նա հինգ տարեկան էր, սկսվեց Անգլո-բուրական պատերազմը, որի ընթացքում նրան մոր և եղբայրների հետ տեղափոխեցին Վինբուրգի համակենտրոնացման ճամբար, որտեղ էլ նրա եղբայրներից մեկը մահացավ։ Հայրը, որ մարտնչում է բուրական բանակում, վիրավորվեց Պարդեբերգում և գերի ընկավ ու մնաց մինչև պատերազմի վերջը։
Յոթ տարեկան հասակում Չարլզ Ռոբերտս Սվարթը հաճախում է Վինբուրգի կառավարական դպրոց, 13 տարեկանում հանձնում է ավարտական քննությունները։ 1910 թվականին ընդունվում է Բլումֆոնտեյնի Գրեյ համալսարանական քոլեջ, 1912 թվականին ստանում է բակալավրի դիպլոմ։ 1914 և 1915 թվականներին աշխատում է Ռիկսբուրգում, որպես ուսուցիչ։ 1914 թվականին նա գտնվում էր Մարիցի ապստամբությամբ բռնկված տարածքում, որտեղ երկու անգամ բանտարկվեց լրտեսության կասկածանքով և ապստամբների հետ համագործակցելու համար, բայց ազատ արձակվեց` սահմանելով տնային կալանք և դասավանդման թույլտվություն։ 1915թվականից մինչև 1918 թվականը շարունակեց ուսումնառությունը իրավունքի բնագավառում, միաժամանակ սկսեց աշխատել Օրանժի գավառի քննական հանձնաժողովի քարտուղար, իսկ հետագայում Բլումֆոնտեյնի քաղաքապետարանի քարտուղար։ 1919 թվականից մինչև 1948 թվականը նա եղել է փաստաբան Բլումֆոնտեյնում, միաժամանակ դասավանդել է իրավագիտություն Գրեյի համալսարանական քոլեջում և հողային իրավունք Գլենի Գյուղատնտեսական քոլեջում։
1921 և 1922 թվականներին նա սովորել է լրագրողական գործ ԱՄՆ-ի Կոլումբիայի համալսարանում ։ ԱՄՆ-ում գտնվելու ընթացքում Սվարթը մշտապես գումարի կարիք ուներ, որի պատճառով էլ ստիպված էր կատարել ամեն տեսակ աշխատանք և իթիվս այլ բաների նկարահանվել է համր ֆիլմում։ 1921 թվականին Վաշինգտոնում կազմակերպված Զինաթափման համաշխարհային կոնգրեսում նա ներկայացնում էր Die Burger թերթը։
Քաղաքական գործունեություն
1959 թվականին Չարլզ Սվարթը նշանակվում է Հարավաֆրիկյան Միության գեներալ նահանգապետ։ Նա հրաժարվեց պաշտոնը ստանձնելու հետ կապված Ելիզավետա թագուհուն երդվելու և համապատասխան համազգեստ հագնելու արարողակարգից։ Նույն թվականին Հարավային Աֆրիկայի սպիտակ փոքրամասնության շրջանում հանրաքվե անցկացրեց, որի արդյունքներով որոշվեց դադարեցնել Հարավաֆրիկյան Միության բրիտանական դոմինիոնի գոյությունը և հաստատել հանրապետություն։ 1961 թվականին ընդունվեց նոր Հարավաֆրիկյան Հանրապետության սահմանադրությունը և Սվարթը դիմեց թագուհուն գեներալ-նահանգապետի պաշտոնը վերացնելու խնդրանքով ։ Դրա փոխարեն մտցվեց հանրապետության նախագահի պաշտոնը և խորհրդարանը Չարլզ Ռոբերտս Սվարթին ընտրեց առաջին նախագահ։ Չնայած նախագահն ընտրվում էր յոթ տարի ժամկետով, Սվարթը այդ պաշտոնում մնաց վեց տարի և 1967 թվականին հրաժարական տվեց։ Նա մահացավ 1982 թվականին։ Սվարթը հայտնի էր որպես "Blackie" (Սվարթ աֆրիկաանսով նշանակում է «սև») ։
Ծանոթագրություններ
Կատեգորիա:Հարավաֆրիկացի քաղաքական գործիչներ Կատեգորիա:Կոլումբիայի համալսարանի շրջանավարտներ Կատեգորիա:Հոլանդական ծագմամբ հարավաֆրիկացիներ Կատեգորիա:Աֆրիկաներներ Կատեգորիա:Հարավաֆրիկացի հակակոմունիստներ
Սերիերա
Սերիերա (Serriera), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A279։
Բնակչություն
Համայնքի բնակչությունը 2008 թվականին կազմում էր 107 մարդ։
Տնտեսություն
2007 թվականի տվյալներով 58 աշխատունակ տարիքի մարդկանցից (15-64 տարեկան) 37-ը տնտեսապես ակտիվ էին, 21-ը անգործունակ (ակտիվության ցուցանիշը 63,8 %, 1999 թվականին եղել է՝ 45,2 %)։ 37 աշխատունակ բնակիչներից 27-ը աշխատում էին (20 տղամարդ և 7 կին), անաշխատանք էին 10-ը (4 տղամարդ և 6 կին)։ 21 անգործունակ մարդկանցից 4-ը աշակերտներ կամ ուսանողներ են, 7-ը թոշակառու, 10-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Հոկտեմբերյան համառուսաստանյան գործադուլ (1905)
Հոկտեմբերյան համընդհանուր ( քաղաքական գործադուլ (Октябрьская всеобщая (всероссийская) политическая стачка) քաղաքական, համընդհանուր գործադուլ Ռուսաստանում, 1905-1907 թվականների հեղափոխության ժամանակաշրջանում։
Այդպիսի իրադրության մեջ հոկտեմբերի 17-ին երևան եկավ ցարական մանիֆեստը, որով ցար Նիկոլայ II-ը ժողովրդին շնորհում էր խոսքի, Ժողովների և միությունների ազատություն, անձի անձեռնմխելիություն։ Բոլշևիկները դեմ արտահայտվեցին ցարական դեկրետներին և զանգվածներին կոչ արեցին շարունակել պայքարը «մինչև վերջ»։ Մոսկվայում գործադուլը շարունակվեց մինչև հոկտեմբերի 22-ը և դադարեց ՌԱԴԲԿ Մոսկվայի համաքաղաքային կուսակցական կոնֆերանսի որոշմամբ, որը կոչ արեց պատրաստվել նոր ելույթի ինքնակալության դեմ։ Ինքնակալությունն անցավ վճռական հարձակման։ Ամբողջ երկրով մեկ ծավալվեցին հալածանքներն ու ջարդերը։ 1905 թվականի հոկտեմբերի 14-ին ՌԱԴԲԿ Կովկասյան միութենական կոմիտեի ղեկավարությամբ Անդրկովկասի երկաթուղային բանվորները միացան համառուսաստանյան քաղաքական գործադուլին։
Գործադուլներ եղան Թիֆլիսում, Բաքվում Բաթումում, Ալեքսանդրապոլում (այժմ՝ Գյումրի), Երևանում և այլ քաղաքներում։ Տեղի բոլշևիկյան կազմակերպության նախաձեռնությամբ հոկտեմբերի 15-ին գործադուլ հայտարարեցին Սանահին կայարանի և դեպոյի բանվորները, որոնց միացան Ախթալա, Այրում, Հաղպատ, Քոլագերան և Շահալի կայարանների բանվորներն ու ծառայողները։ Հեղափոխական ելույթները մարտական բնույթ ստացան Ալեքսանդրապոլում, Կարսում։ Հայաստանում հեղափոխական շարժումն առավել զանգվածային դարձավ 1905 թվականի հոկտեմբերի վերջին նոյեմբերին։ Հոկտեմբերյան համառուսաստանյան գործադուլը Դեկտեմբերյան զինված ապստամբությունների նախերգանքը եղավ։
Աննան կանաչ կտուրներից
Աննան Կանաչ կտուրներից (Anne of Green Gables), կամ «Աննան Կանաչ կտուրներ ագարակից», կանադացի գրող Լյուսի Մոդ Մոնտգոմերիի 1908 թվականին գրած վեպ, որը գրվել է բոլոր տարիքի ընթերցողների համար և քսաններորդ դարի կեսերից սկսած համարվում է մանկական վեպ։ Այն պատմում է 11֊ամյա որբ աղջկա՝ Աննա Շիրլիի արկածների մասին։ Նրան սխալմամբ ուղարկում են Մեթյու և Մարիլա Քատբերտների մոտ, որոնք միջին տարիքի քույր և եղբայր էին և ցանկանում էին տղա որդեգրել, ով կօգներ նրանց ագարակում Արքայազն Էդվարդ կղզում գտնվող Էյվոնլի մտացածին քաղաքում։ Վեպը պատմում է Աննայի և Մեթյուի անցած ուղին, թե ինչպես է Աննան սովորում դպրոցում և ինչպիսի արկածներ է ունենում քաղաքում։
Հրապարակման օրվանից սկսած «Աննան Կանաչ կտուրներից» վեպը վաճառվել է ավելի քան 50 միլիոն օրինակ և թարգմանվել է առնվազն 36 լեզուներով։ Լ.Մ.Մոնտգոմերին գրել է բազմաթիվ շարունակություններ, և նրա մահից հետո հրապարակվել է մեկ այլ տարբերակ։ Բնօրինակ գիրքը դասավանդվում է ուսանողներին աշխարհի տարբեր երկրներում ։
Գրքի հիման վրա նկարահանվել են ֆիլմեր, հեռուստատեսային կինոնկարներ, անիմացիոն և կենդանի հեռուստատեսային սերիալներ։ Ստեղծվել են երաժշտական ներկայացումներ և պիեսներ Կանադայում, որոնք 1964 թվականից շրջագայել են Կանադայում, ԱՄՆ֊ում, Եվրոպայում և Ճապոնիայում ։
Նախապատմություն
Գրողը գրելիս ոգեշնչվել է մի փոքրիկ աղջկա նոթագրություններով մի զույգի մասին, որոնց սխալմամբ տղա ուղարկելու փոխարեն ուղարկել էին որբ աղջկա, բայց ովքեր որոշել են նրան պահել։ Նա նկարագրել էր իր մանկությունը Կանադայի Արքայազն Էդվարդի կղզիներում։ Մոնտգոմերին օգտագործել է Էվելին Նեսբիտի լուսանկարը, որը նա կտրել էր "Նյու Յորք Սիթի" ամսագրից և փակցրել է իր ննջարանի պատին, որպես Աննա Շիրլիի դեմքի օրինակ և իր «երիտասարդական իդեալիզմի և ոգևորության» վերհուշ ։
Բովանդակություն
Վեպի գործողությունները տեղի են ունենում 19-րդ դարի վերջին։ Մարիլա և Մեթյու Քատբերտները միայնակ միջին տարիքի քույր ու եղբայր են, որոնք ապրում են մի տանը, որը կոչվում է «Կանաչ կտուրներ» և գտնվում է Էյվոնլի գյուղում Արքայազն Էդուարդի կղզում։ Նրանք որոշում են որբանոցից մի տղա որդեգրել, որպեսզի նա իրենց օգնիֆերմայում։ Սակայն թյուրիմացաբար նրանց ուղարկում են ոչ թե տղա, այլ տասնմեկամյա երազկոտ աղջիկ՝ Աննա Շիրլիին։ Աղջիկը խելացի և առույգ է, ցանկանում է բոլորին ուրախացնել, նա շատ մարդամոտ է, բայց նրա արտաքինը աչքի է ընկնում (օրինակ, նրա վառ շեկ մազերը)։ Մարիլան լրջորեն նրա դաստիարակությամբ է զբաղվում, իսկ Մեթյուին խնդրում է շատ չճնշել նրան։ Աղջիկը մեծանում է, բայց նախկինի պես մնում է մանկական ամնիջականությունը և բռնկվող բնավորությունը։
Տորիչելլա Պելինյա
Տորիչելլա Պելինյա  ( Torricella Peligna), կոմունա Իտալիայում, գտնվում է Աբրուցո մարզում՝ Կիետիի գավառում ։
Բնակչությունը կազմում է 1587 մարդ։ Խտությունը՝ 45 մարդ/կմ²։ Տարածքը՝ 35 կմ²։ Փոստային ինդեքս 66040։ Հեռախոսային կոդ՝ (+39) 0872։
Ծանոթագրություններ
Կատեգորիա:Իտալիայի բնակավայրեր
Ֆաբերժեի ձվեր
Ֆաբերժեի ձվեր, ոսկերչական իրերի շարք Կառլ Ֆաբերժեի և «Ֆաբերժե» ֆիրմայի կողմից պատրաստված։ Շարքը ստեղծվել է 1885 թվից մինչև 1917 թիվը ընդգրկած ժամանակահատվածում ռուս կայսերական ընտանիքի և գնորդների համար։ Հայտնի է 71 ստեղծագործություն, որոնցից կայսերական հավաքածուում հաշվվում է 52 նմուշ ։
«Ֆաբերժեի ձվեր» բառակապակցությունն այսօր ասոցացվում է որպես կայսերական տան և մինչհեղափոխական Ռուսաստանի շքեղության և հարստության խորհրդանիշ։
Առաջացման պատմություն
Կառլ Ֆաբերժեն և իր ֆիրմայի ոսկերիչները առաջին ձուն ստեղծել են 1885 թվականին ։ Այն պատվիրված էր ռուս կայսր Ալեքսանդր III կողմից, որպես անակնկալ իր կնոջը՝ կայսրուհի Մարիա Ֆեոդորովնային Զատկի կապակցությամբ։ Այսպես կոչված «Հավիկ» ձուն դրսից պատված է սպիտակ էմալով՝ ինչպես սովորական հավկիթի կճեպը, իսկ ներսում «դեղնուցն» է՝ փայլատ ոսկուց։ Վերջինիս մեջ էլ գտնվում է հավիկը՝ գունավոր ոսկուց պատրաստած։ Դրա մեջ էլ իր հերթին թաքցված է կայսերական ոսկե թագի փոքրիկ կրկնօրինակը ադամանդներով և շղթայիկ՝ սուտակե մանյակով։
Կայսրուհին այնպես հիացավ այդ նվերից, որ արդեն պալատական ոսկերիչ Ֆաբերժեին պատվիրեց ամեն տարի ստեղծել նմանօրինակ ձվեր։ Ֆաբերժեն ընդունեց այդ առաջարկը. նա պետք է լիներ յուրօրինակ և պարտադիր ստեղծեր այնպիսի ձվեր, որոնց մեջ թաքցված լիներ ինչ-որ մի անակնկալ։ Հաջորդ կայսր Նիկոլայ II-ը նույնպես պահպանեց այդ գեղեցիկ ավանդույթը՝ ամեն գարնանը նվիրելով երկու ձու՝ մեկը մորը՝ Մարիա Ֆեոդորովնային, մյուսը՝ կնոջը՝ Ալեքսանդրա Ֆեոդորովնային:
Վարպետներ և դիզայներներ
Ամեն ձվի պատրաստումը փաստացի տևում էր մեկ տարի։ Ֆիրմայի շատ ոսկերիչներ աշխատում էին և՛ Ֆաբերժեի մոտ, և՛ ինքնուրույն իրենց իսկ ֆիրմաներում։ Սակայն պատիվ էին համարում մասնակցել կայսերական պատվերներին։ Այդ թիմում ընդգրկված էին շատ ազգերի ներկայացուցիչներ։ 24 վարպետներից 14-ը ծնունդով Ֆինլանդիայից էին։
Սկզբում պատրաստվում էր էսքիզը։ Հետո աշխատանքին լծվում էր ֆիրմայի ոսկերիչների ամբողջ թիմը։ Հատուկ ներդրում է ունեցել վարպետ Միխայիլ Պերխինը։ Հիշատակության արժանի են նաև Ավգուստ Հոլմսթրյոմը, Հենրիկ Վիգսթրյոմը, Էրիկ Կոլլին, Վիկտոր Աարեն, Ստեֆան Վյակևան և միակ կին նկարչուհի Ալմա Պիխլը, որըհեղինակել է «եղյամը բյուրեղապակու վրա» ժանրը և ստեղծել «Ձմեռային ձուն»  ։
Կայսերական ձվերի համբավն այնքան մեծ էր, որ Ֆաբերժե ֆիրման կատարում էր նաև անհատական պատվերներ (հայտնի են 15 օրինակներ)։ Դրանց մեջ 8 ձու պատվիրել է Ֆելիքս Յուսուպովը՝ Ալֆրեդ Նոբելի քրոջ որդին։ Դրանք ոչ այնքան շքեղ են, ինչպես կայսերականները և կայսերական ձվերի պատճեններն են՝ ավելի համեստ ձևով պատրաստած։
Բացի կայսերական պատվերներից՝ մնացած ձվերը ոսկերիչների կողմից չեն փաստաթղթավորվել։
Հավաքածու
Հայտնի 71 ձվերից մեր օրեր են հասել 62-ը։ Դրանց ճնշող մեծամասնությունը պահպանվում է թանգարաններում։ Կայսերական ձվերից հայտնի են 52-ը, որոնցից մեր օրեր են հասել 46-ը, որոնք պատվիրված են եղել կայսերական ընտանիքի կողմից։ Մնացածը հայտնի դարձան նկարագրություններով, հին լուսանկարներով և համարվում են կորած։ Միայն ձվերից մեկը՝ «Սուրբ Գևորգի շքանշան» կարողացավ դուրս գալ բոլշևիկյան Ռուսաստանից։ Դրա օրինական տեր Մարիա Ֆեոդորովնան իր բեռի հետ կարողացավ 1918 թվականին այն տեղափոխել իր ծննդավայր Դանիա։ Մնացած ձվերը մնացին Պետրոգրադում։ Որոնք հետո տեղափոխվեցին Մոսկվայի ապագա Ադամանդե ֆոնդ, որը Կրեմլի պահոցներում էր։
Այնտեղ դրանք պահպանվել են ընդհուպ մինչև 1930 թվականը, մինչև այն պահը երբ Ստալինի կողմից սկսվեց Խորհրդային Ռուսաստանի մշակութային ժառանգության մեծածախ գներով վաճառքը՝ միջոցների հայթայթման նպատակով։ Այսպիսով վաճառվեցին 14 ձվեր։ Ինչպես վկայում են, դրանք վաճառվեցին 400 ԱՄՆ դոլարից ցածր գներով։ Վաճառքով զբաղվում էր «Антиквариат» հիմնարկությունը։ Դրանց մեծ մասը ձեռք բերեց Արմանդ Համմերը և Ֆաբերժեի անգլիական դիլեր Էմանուել Սնոումենը։
Տորևեքիա Տեատինա
Տորևեկիա Տեատինա  ( Torrevecchia Teatina), կոմունա Իտալիայում, գտնվում է Աբրուցո մարզում՝ Կիետիի գավառում ։
Ֆաբերժեի ձվեր
Հավաքածու
Կրեմլում պահվող ձվերից հետո երկրորդ մեծ հավաքածուն դարձավ նյույորքցի մագնատ Ֆորբս Մալկոլմի մասնավոր հավաքածուն։ Այն ներառում էր 11 կայսերական ձվեր, առանձին «անակնկալներով» ձվեր, ինչպես նաև 4 անհատական պատվիրված ձվեր (15 հատ)։ 2004 թվականի փետրվարին Ֆորբսի ժառանգները ձվերի հանեցին աճուրդ-վաճառքի, որի արդյունքում ռուս օլիգարխ Վիկտոր Վեկսելբերգը ամբողջ հավաքածուն գնեց։ 2013 թվականից նրա հավաքածուն ցուցադրվում է Սանկտ Պետերբուրգի Ֆաբերժեի թանգարանում։
Տորևեքիա Տեատինա
Բնակչությունը կազմում է 3746 մարդ։ Խտությունը՝ 268 մարդ/կմ²։ Տարածքը՝ 14 կմ²։ Փոստային ինդեքս 66010։ Հեռախոսային կոդ՝ (+39) 0871։
Ֆաբերժեի ձվեր
Հավաքածու
Ռուսաստանում՝ Ֆաբերժեի ձվերի պատմական հայրենիքում, դրանք կարելի է տեսնել 4 վայրերում՝ Ֆաբերժեի թանգարանում, Կրեմլի զինապալատում, Էրմիտաժում և Ֆերսմանի թանգարանում։
Նկարագրություն
Ձվերը պատրաստված են ոսկուց, արծաթից, թանկարժեք քարերից և այլ նյութերից։ Օգտագործվել են նաև էմալ, լեռնային բյուրեղապակի, բնափայտի թանկարժեք տեսակներ։ Դրանց իսկությունն ապացուցում է Ֆաբերժեի դրոշմը։
Տորևեքիա Տեատինա
Ծանոթագրություններ
Կատեգորիա:Իտալիայի բնակավայրեր
Ֆաբերժեի ձվեր
Նկարագրություն
Մեկ ձվի արժեքը 19-20-րդ դարերին կազմել է 3000-8000 ռուբլի (Ռուսական կայսրություն)։
Երբեմն ձվերը մեծ են իսկական հավկիթից և կարող են հասնել նույնիսկ 20 սմ բարձրության։ Ավանդաբար դրանց մեջ պետք է թաքցված լիներ ինչ-որ անակնկալ։ Հաճախ դրանք մանրակերտներ էին՝ դիմանկարներով։ Պատրաստվում էին նաև մեխանիկական ձու-ժամացույցներ՝ կկուներով և աքաղաղներով։
Կեղծումներ
Հայտնի են Ֆաբերժեի ձվերի շատ նմանակումներ ու կեղծումներ։ Իմիջիայլոց դրանց մեջ կան շատ արժեքավոր ձվեր՝ պատրաստված անհայտ տաղանդավոր ոսկերիչների կողմից, որոնք այսօր, հիրավի, արվեստի գլուխգործոցներ են։ Սակայն դրանց վրա բացակայում է Ֆաբերժեի ընկերության դրոշմակնիքը, որը առավել մեծացնում է դրանց արժեքը։ 1990-ական թվականներին Մետրոպոլիտեն թանգարանը (Նյու Յորք, ԱՄՆ) կազմակերպեց ցուցադրություն, որտեղ բացառապես կրկնօրինակ ձվերը ներկայացվեցին հասարակությանը։
2008 թվականին հայտարարվեց, որ կվերականգնվի «Ֆաբերժե» ընկերությունը և կզբաղվի կրկին թանկարժեք ձվերի արտադրությամբ ։
Արտաքին հղումներ
Կատեգորիա:Ոսկերչություն Կատեգորիա:Զարդարանքներ Կատեգորիա:Դեկորատիվ-կիրառական արվեստ Կատեգորիա:Ռուսաստանի մշակույթ Կատեգորիա:Ռուսաստանի արվեստ Կատեգորիա:Ձվեր Կատեգորիա:Ռոմանովներ Կատեգորիա:Զատիկ Կատեգորիա:Ֆաբերժե Կատեգորիա:Թանկարժեք իրեր Կատեգորիա:Թանկարժեք քարեր Կատեգորիա:Ձեռագործություն
Տոռեբրունա
Տոռեբրունա ( Torrebruna), կոմունա Իտալիայում՝ Աբրուցո մարզի Կիետիի գավառում ։
Բնակչությունը՝ 1169 մարդ։ Խտությունը՝ 21մարդ/կմ²։ Տարածքը՝ 23կմ²։ Փոստային ինդեքս 66050։ Հեռախոսային կոդ՝ (+39) 0873։
Ծանոթագրություններ
Կատեգորիա:Իտալիայի բնակավայրեր
Վիլենայի գավառ
Վիլենայի գավառ (Microrregião de Vilhena) գավառ Բրազիլիայում, մտնում է Ռոնդոնիա նահանգի մեջ։ Մտնում է Ռոնդոնիա նահանգի արևելքի (մարզ) մեջ։ Բնակչությունը կազմում է 118 734 մարդ 2006 թվականի տվյալով։ Զբաղեցված տարածքը՝ 129 600,165 կմ²։ Բնակչության խտությունը՝ 7,7 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Ռոնդոնիա նահանգի գավառներ
Օնոձյո
Օնոձյո (大野城市), քաղաք Ճապոնիայի Ֆակուոկա պրեֆեկտուրայում՝ Կյուսյու կղզու վրա։ Քաղաքի տարածքը՝ 26,88 կմ², բնակչությունը՝ 97 864 մարդ (2014), բնակչության միջին խտությունը՝ 3640,77 մարդ/կմ²: Փոստային ինդեքսը՝ 816-8510:
Արտաքին հղումներ
Կատեգորիա:Ճապոնիայի քաղաքներ
Աբունա Յոսեֆ
Այդ լեռան տեսանելի կողմնորոշիչը լեռան վրա գտնվող վանքն է։
Առանց վկաների
«Առանց վկաների» (Without Evidence), 1995 թվականի ամերիկյան թրիլեր։
Սյուժե
Ընտրություններից առաջ սպանում են Մայքլ Ֆրենկին։ Ոստիկանությունը հայտնում է, որ նա դարձել է փողոցային հարձակման զոհ։ Սակայն համապետական հետաքննություն է սկսվում, և 1 միլիոն դոլար են խոստանում այն մարդուն, ով տեղեկություն կտա մարդասպանի մասին։ Սակայն մարդասպանին չեն գտնում, իսկ կարևոր վկայությունները թաքցնում են։ Այդ ժամանակ իր հետաքննությունն է սկսում Մայքլ Քևինի եղբայրը։
Արտաքին հղումներ
Կատեգորիա:1995 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր
Պիկո Ռիվերա
Պիկո Ռիվերա, քաղաք ԱՄՆ Կալիֆոռնիա նահանգի հարավ-արևելյան մասում։ Քաղաքը մոտավորապես 11 մղոն (18 կմ) հեռավորության վրա է Լոս Անջելեսից, Լոս Անջելեսի ծայր արևելյան ավազանում և Սան Գաբրիելի Հովիտ անունով հայտնի վայրի ծայր հարավում։ Լոս Անջելեսի և Լոնգ Բիչի նավահանգիստները, ինչպես նաև` Լոս Անջելեսի Միջազգային օդանավակայանը բավականին մոտ են։ Ըստ 2010 թվականի ԱՄՆ մարդահամարի, քաղաքի բնակչությունը կազմում է 62.942 մարդ ։ 2014 թվականի ապրիլի 21-ին Պիկո Ռիվերայի քաղաքային խորհրդի ընդունած բանաձևի համաձայն Արցախի Հանրապետության Քարվաճառ քաղաքն ու Պիկո Ռիվերան հռչակվել են բարեկամ քաղաքներ ։
Պատմություն և մշակույթ
Պիկո Ռիվերան հիմնադրվել է 1958 թվականին, Պիկո և Ռիվերա համայնքների միավորումից։ Գտնվելով Ռիո Հոնդո և Սան Գաբրիել գետերի միջև` տարածքը շատ հարմար է գյուղատնտեսության զարգացման համար, բայց Երկրորդ Աշխարհամարտի ավարտին տների աճող պահանջարկը այն գրավիչ վայր է դարձնում նոր շինարարության համար։ 1950-ականներից սկսած այն դարձել է բնակվայար ու արդյունաբերական կենտրոն։ Երկար տարիներ այստեղ եղել է Ֆորդ ընկերության ներկայացուցչություն ։ 1958 թվականի հունվարին ընտրողների 56 տոկոսը քվերակել են միավորման համար։ Նրանք հաստատել են խորհուրդների կառավարման համակարգ և Պիկո Ռիվերա անունը հաստատվել է նոր քաղաքի համար։ 24 թեկնածուներից ընտվել են հինգ քաղաքացիներ` Քաղաքային առաջին խորհրդի կազմի համար։ Պիկո Ռիվերան պաշտոնապես դարձել է Լոս Անջելես շրջանի 61-րդ քաղաքը։ Քաղաքի հյուսիսային մասում է գտնվում Պիկո Ռիվերայի սպորտային համալիրը, որտեղ կազմակերպվում են համերգներ և այլ սպորտային միջոցառումներ ։
Զբոսայգիներ և հանգստյան վայրեր
Քաղաքում կա ինը զբոսայգի և խաղահրապարակ, որոնցից են Սմիթ Փարքը Ռոսմադ բուլվարում, Ռիվերա Փարքը, Պիկո Փարքը, Ռիո Վիսթա Փարքը և Սթրիմ Լենդ Փարքը։ Քաղաքում 120 ակր հողատարարածք տրամադրված է հանգստյան գոտիներին ։ Քաղաքում կա 18 մարզադաշտ, երկու սպորտդահլիճ և չորս քաղաքային կենտրոն, ինը գոլֆի ակումբ, ջրային մարզումների կենտրոն ։
Պիկո Ռիվերայի գոլֆի քաղաքային ակումբ
1965 թվականին կառուցվել է Պիկո Ռիվերայի քաղաքային գոլֆի ակումբը, որը ժամանցի վայր է ոչ միայն քաղաքի գոլֆի սիրահարների, այլև` հարևան համայնքների համար։ Ակումբն ունի 1.504 յարդ տարածք։ Լուսավորությունը թույլ է տալիս այստեղ գոլֆ խաղալ մինչև ժամը 10:00-ը :
Մեծ կենտրոն
Պիկո Ռիվերայի Կոնգրեսի ներկայացուցիչ Գրեյս Նապոլիտանոն դրամահավաքների օգնությամբ սկսել է նոր մեծ կենտրոնի կառուցումը, որի մեջ ներառվում է 16 համակարգիչներով լաբորատորիա և ժամանակակից պարի սենյակ։ ԱՄՆ Քաղաքային զարգացման բաժինը 350.000 ԱՄՆ դոլար է ներդրել քաղաքի 20-ամյա կենտրոնը նորացնելու համար, ինչը Նապոլիտանոն ներկայացրել է որպես «հարկերի ճիշտ օգտագործման օրինակ»։ Կենտրոնի ֆիտնեսի սենյակն ունի վարժությունների 18 սարքավորումներ, ավելորդ քաշից ազատվելու համալիր սարքավորում և 40 դյույմանոց 2 հեռուստաէկրան։ Պարասենյակն ունի հայելիներով պատված պատ և ձայնային համակարգ։ Բիլիարդի սենյակը, որը մեծ կենտրոնի ամենահայտնի բաժիններից է, տեղակայված է ավելի մեծ հատվածում։ Այն ունի չորս նոր սեղան ։ Պիկո Ռիվերա կենտրոնը բաց է երկուշաբթիից հինգշաբթի 08:00-17:00 և 08:15:00 ուրբաթ օրերին։
Աշխարհագրություն
Պիկո Ռիվերան գտնվում է 33.98889°N, -118.08917°W (33.989013, -118.089121) կոորդինատներում ։ Այն հարավ-արևմուտքում սահմանակից է Դաունիին, հարավ-արևելքում` Սանտա Ֆե Սփրինգսին, արևելքում` Վիթըրին, հյուսիս-արևելքում` Ինդասթրիին, հյուսիս-արևմուտքում` Մոնթեբելոյին և արևմուտքում` Քոմերսին։ Քաղաքի կենտրոնով է անցնում Կալիֆորնիայի պետական 19-րդ մայրուղին, իսկ քաղաքի հարավարևելյան ծայրով է անցնում ներպետական 605-րդ մայրուղին։ Ըստ ԱՄՆ մարդահամարի բյուրոյի տվյալների, քաղաքի ընդհանուր տարածքը կազմում է 23.000 կմ քառակուսի։ Դրանից 21.485 կմ քառակուսին ցամաք է, իսկ 1.518 կմ քառակուսին կամ 6 տոկոսը` ջրային տարածք։ Պիկո Ռիվերան եղել է 2010 թվականի մարտի 16-ին տեղի ունեցած 4.4 մագնիտուտ ուժգնության երկրաշարժի էպիկենտրոն։
Ժողովրդագրություն
2009-2013 թվականներին Պիկո Ռիվերայում ընտանիքի միջին եկամուտը կազմել է 57.550 ԱՄՆ դոլար, բնակչության 13 տոկոսն ապրել է աղքատության ներքին շեմից ավելի վատ պայմաններում։
2010 թվականի մարդահամար
Ըստ ԱՄՆ 2010 թվականի մարդահամարի տվյալների Պիկո Ռիվերայի բնակչությունը կազմում է 62.942 մարդ։ Բնակեցվածության խտությունը կազմում է 7.086 մարդ մեկ մղոնի վրա։ Ռասայական կազմն ունեցել է հետևյալ պատկերը.
Բնակչության տարիքային կազմը բաշխվել է հետևյալ կերպ.
Քաղաքականություն
Պիկո Ռիվերան գտնվում է Կալիֆորնիայի 32-րդ օրենսդրական շրջանում և ներկայացված է դեմկորատ Թոնի Մենդոզայի կողմից ։ ԱՄՆ Ներկայացուցիչների Պալատում Պիկո Ռիվերան 38-րդ օրենսդրական շրջանում է ։ Լոս Անջելեսի ոստիկանական բաժինը հսկում է Պիկո Ռիվերայի կայարանը ։
Քաղաքային խորհուրդ
2014 թվականի հունիսի տվյալներով քաղաքի ղեկավար խորհուրդը կազմված է քաղաքապետ Բրենթ Թերսերոյից, տեղակալ Թեմ Ջերգըրի Սալսիդոյից և խորհրդի անդամներ Դեյվիդ Արմենթայից ու Գուստավո Քամաչոյից։ Քաղաքը ղեկավարվում է խորհրդի կողմից։ Քաղաքապետը փոխվում է խորհրդի կողմից ամեն տարի ։
Կրթություն
Քաղաքն սպասարկում են Էլ Ռանչո և Մոնտեբելո դպրոցական թաղամասերի կողմից, Լոս Անջելեսի մոտակա համալսարանական և քոլեջների համակարգի հետ մեկտեղ, որոնք ապահովում են բարձրագույն կրթություն։ Շատ աշակերտներ հաճախում են Էլ Ռանչո դպրոց։
Պիկո Ռիվերայում է գտնվում հայկական Մեսրոպյան դպրոցը։
Արտաքին հղումներ
Կատեգորիա:ԱՄՆ-ի քաղաքներ ըստ նահանգի Կատեգորիա:Կալիֆոռնիայի քաղաքներ Կատեգորիա:1958 թվականին հիմնադրված բնակավայրեր Կատեգորիա:1958 հիմնադրումներ ԱՄՆ-ում
Իրվինգ Լոսանո
Իրվինգ Ռոդրիգո Լոսանո Բաենա (Hirving Rodrigo Lozano Bahena, հուլիսի 30, 1995, Մեխիկո, Մեքսիկա), մեքսիկացի ֆուտբոլիստ, նիդերլանդական ՊՍՎ ակումբի և Մեքսիկայի հավաքականի վինգեր։ 2016 թվականի Ռիո դե Ժանեյրոյի օլիմպիական խաղերի մասնակից։
Ակումբային կարիերա
Լոսանոն «Պաչուկա» ակումբի սան է։ 2014 թվականի փետրվարի 8-ին «Ամերիկա» ակումբի դեմ խաղում նա նշել է իր նորամուտը Մեքսիկայի ֆուտբոլի առաջնությունում ։ Այդ խաղում նա խփեց նաև իր առաջին գոլը։ Օգոստոսի 7-ին ԿՈՆԿԱԿԱՖ Չեմպիոնների լիգայի շրջանակներում նա գրավեց հոնդուրասական «Ռեալ Էսպանիայի» դարպասը ։ 2016 թվականին նա օգնեց ակումբին նվաճել Մեքսիկայի գավաթը։
2016 թվականի սեպտեմբերի 4-ին ԿՈՆԿԱԿԱՖ Չեմպիոնների լիգայի շրջանակներում նա 4 գնդակ ուղարկեց բելիզական «Պոլիս Յունայթեդի» դարպասը, իսկ իր թիմը հաղթեց 11-0 հաշվով ։ 2017 թվականի հունվարի 8-ին ազգային առաջնության առաջին տուրի «Լեոնի» դեմ խաղում նա դարձավ հեթ-թրիկի հեղինակ ։ 2017 թվականին Լոսանոն օգնեց «Պաչուկային» հաղթել ԿՈՆԿԱԿԱՖԻ Լիգան և դարձավ մրցաշարի լավագույն ռմբարկու։
2017 թվականի ամռանը Իրվինգը 6-ամյա պայմանագիր կնքեց նիդերլանդական ՊՍՎ ակումբի հետ ։
Միջազգային կարիերա
2015 թվականին Լոսանոն ընդգրկվեց Մեքսիկայի երիտասարդական հավաքականի կազմում՝ մասնակցելու Ճամայկայի ԿՈՆԿԱԿԱՖ Երիտասարդական հավաքականների առաջնությանը։ Նա մասնակցեց Կուբայի, Կանադայի , Հոնդուրասի , Սալվադորի և Պանամայի հավաքականների դեմ խաղերին ։ Այդ խաղերի ընթացքում նա խփեց 5 գոլ, դարձավ մրցաշարի լավագույն ռմբարկու (Ռոմեյն Գալի հետ միասին) և օգնեց թիմին նվաճել գավաթը։
Այդ նույն տարվա ամռանը նա մասնակցեց Նոր Զելանդիայի ֆուտբոլի աշխարհի երիտասարդական առաջնությանը։ Նա խաղաց Ուրուգվայի, Սերբիայի և Մալիի հավաքականների դեմ խաղերին ։ Ուրուգվայցիների դեմ խաղում նա դարձավ գոլի հեղինակ։
2016 թվականի փետրվարի 11-ին Սենեգալի ազգային հավաքականի դեմ ընկերական խաղի ժամանակ նա նշեց իր նորամուտը իր ազգային հավաքականում ։ Մարտի 26-ին 2018 թվականի ֆուտբոլի աշխարհի առաջնության որակավորման փուլի Կանադայի դեմ խաղում նա խփեց իր առաջին գոլը հավաքականում ։
2016 թվականին Լոսանոն մասնակցեց ԱՄՆ-ում անցկացվող Ամերիկայի գավաթի խաղարկությանը։ Նա խաղաց Ուրուգվայի, Ճամայկայի , Վենսուելայի և Չիլիի հավաքականների դեմ խաղերին ։
Նույն տարում նա մասկացեց 2016 թվականի ամառային օլիմպիական խաղերին։ Մրցաշարի ընթացքում նա խաղաց Գերմանիայի, Ֆիջիի և Հարավային Կորեայի օլիմպիական հավաքականների դեմ խաղերին ։
2017 թվականին նա մասնակցեց Ռուսաստանում անցկացվող Կոնֆեդերացիաների գավաթի խաղարկությանը, որտեղ խաղաց Ռուսաստանի, Գերմանիայի և Պորտուգալիայի հավաքականների դեմ խաղերին ։ Ռուսների դեմ խաղում նա դարձավ գոլի հեղինակ։
Ձեռքբերումներ
Ակումբային
«Պաուչկա»
Միջազգային
Մեքսիկա (Մ-20)
Անձնական
Արտաքին հղումներ
Կատեգորիա:ՊՍՎ Էյնդհովենի ֆուտբոլիստներ Կատեգորիա:Մեքսիկայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Իտալիայի լեգեոներ ֆուտբոլիստներ
Գետիկվանք (գետակ)
Գետիկվանք, գետակ Եղեգնաձորի շրջանում, Արփայի աջակողմյան վտակ Եղեգիս գետի ակունքներից մեկը, որի ափին է գտնվում համանուն գյուղը ։
Ծանոթագրություններ
Կատեգորիա:Վայոց ձորի մարզի գետեր Կատեգորիա:Եղեգիս գետի վտակներ
Գուգլ և Վիքիպեդիա
Գուգլի և Վիքիմեդիայի միջև հարաբերությունները սկզբում մրցակցության բնույթ էին կրում Գուգլի կողմից Knol-ի ներկայացմամբ։ Սակայն ավելի ուշ Գուգլը սկսել է վստահել Վիքիպեդիային ՅուԹյուբում ապատեղեկատվության տարածման խնդիրը լուծելու և տեղեկատվություն փնտրողներին այն տրամադրելու համար։